Source: http://docplayer.cz/35887606-Statut-rady-skoly-pri-odbornom-ucilisti-dubravska-cesta-1-bratislava.html
Timestamp: 2018-02-17 20:13:45+00:00
Document Index: 10676058

Matched Legal Cases: ['Čl. 1', 'Čl. 2', 'Čl. 3', 'Čl. 4', 'Čl. 5', 'Čl. 6', 'Čl. 7', 'Čl. 8', 'Čl. 9', 'Čl. 10', 'Čl. 11']

Štatút Rady školy pri Odbornom učilišti, Dúbravská cesta 1, Bratislava - PDF
Download "Štatút Rady školy pri Odbornom učilišti, Dúbravská cesta 1, Bratislava"
1 Štatút Rady školy pri Odbornom učilišti, Dúbravská cesta 1, Bratislava V súlade so zákonom NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a v súlade s ustanovením 9 ods. 1 Vyhlášky Ministerstva školstva SR č. 291/ 2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení, sa vydáva tento štatút Rady školy. Čl. 1 Základné ustanovenie (1) Rada školy sa zriaďuje pri Odbornom učilišti, Dúbravská cesta 1, Bratislava. (2) Sídlo Rady školy je zhodné so sídlom školy, pri ktorej je zriadená. Čl. 2 Pôsobnosť a poslanie Rady školy (1) Rada školy je zriadená podľa 24 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a podľa vyhlášky Ministerstva školstva Slovenskej republiky č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení s pôsobnosťou v rámci školy, pri ktorej je zriadená. (2) Rada školy je iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov školy v oblasti výchovy a vzdelávania. Čl. 3 Činnosť Rady školy (1) Rada školy sa vyjadruje ku všetkým závažným skutočnostiam, ktoré sa vzťahujú k práci školy. (2) Rada školy a) uskutočňuje výberové konanie na vymenovanie riaditeľa,
2 b) navrhuje na základe výberového konania kandidáta na vymenovanie do funkcie riaditeľa školy, predkladá návrh na odvolanie riaditeľa školy alebo sa vyjadruje k návrhu na odvolanie riaditeľa školy podľa 3 ods. 8 písm. b) až d) zákona č. 596/2003 Z. z. Návrh na odvolanie riaditeľa predkladá vždy s odôvodnením, c) vyjadruje sa ku koncepčným zámerom rozvoja školy, k návrhu na zrušenie školy a ku skutočnostiam uvedeným v 5 ods. 7 zákona č. 596/2003 Z. z., najmä 1. k návrhu na počty prijímaných žiakov, 2. k návrhu na zavedenie učebných odborov a zameraní, na úpravu v učebných plánoch a v skladbe vyučovaných predmetov a predpokladaných počtov žiakov v týchto predmetoch, 3. k informáciám o pedagogicko-organizačnom a materiálnom zabezpečení výchovnovzdelávacieho procesu, 4. k výročnej správe o výchovno-vzdelávacích výsledkoch školy, 5. k návrhu rozpočtu, 6. k návrhu na vykonávanie podnikateľskej činnosti školy, 7. k správe o výsledkoch hospodárenia školy, 8. k informáciám o pedagogicko-organizačnom a materiálno-technickom zabezpečení výchovno-vzdelávacieho procesu. (3) Rada školy vo výberovom konaní na funkciu riaditeľa školy a) posúdi predložené predpoklady jednotlivých uchádzačov a tajným hlasovaním určí víťaza výberového konania. Na platné uznesenie vo veci vymenovania alebo odvolania riaditeľa školy je potrebný nadpolovičný počet hlasov všetkých jej členov, b) odovzdá bezodkladne zriaďovateľovi školy výsledky výberového konania: zoznam kandidátov a návrh kandidáta na vymenovanie za riaditeľa školy, podpísaný predsedom Rady školy. Čl. 4 Zloženie rady školy (1) Rada školy má 11 členov. (2) Členmi rady školy sú a) traja zvolení zástupcovia rodičov žiakov školy, b) traja zvolení zástupcovia pedagogických zamestnancov školy,
3 c) jeden zvolený zástupca nepedagogických zamestnancov školy, d) štyria delegovaní zástupcovia zriaďovateľa. Čl. 5 Spôsob voľby členov Rady školy (1) Voľba zástupcov rodičov do Rady školy sa uskutočňuje tajným hlasovaním rodičov žiakov navštevujúcich školu. (2) Voľba zástupcov pedagogických zamestnancov do Rady školy sa uskutočňuje tajným hlasovaním pedagogických zamestnancov školy. (3) Voľba zástupcov nepedagogických zamestnancov do Rady školy sa uskutočňuje tajným hlasovaním nepedagogických zamestnancov školy. (4) Členovia rady školy sú volení na štvorročné funkčné obdobie. Členom rady môže byť iba fyzická osoba, ktorá je spôsobilá na právne úkony a je bezúhonná. (5) Spôsob voľby členov Rady školy je v súlade s 1 Vyhlášky Ministerstva školstva SR č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení. (6) Členstvo v Rade školy zaniká a) uplynutím funkčného obdobia rady, b) vzdaním sa členstva, c) ak člen Rady školy vyhrá výberové konanie na miesto riaditeľa školy alebo jeho zástupcu, d) ak zástupca pedagogických alebo nepedagogických zamestnancov prestane byť zamestnancom školy, e) ak dieťa zvoleného zástupcu rodičov prestane byť žiakom školy, f) odvolaním zvoleného člena podľa 25 ods. 5 a 6 zákona č. 596/2003 Z. z., g) odvolaním člena, ktorý je zástupcom zriaďovateľa, ktorý bol do Rady školy delegovaný, h) obmedzením alebo pozbavením spôsobilosti na právne úkony člena Rady školy, i) úmrtím člena Rady školy. Čl. 6
4 Pravidlá rokovania Rady školy (1) Rada školy na svojom prvom zasadnutí volí zo svojich členov predsedu a podpredsedu Rady školy. (2) Predsedu a podpredsedu Rady školy volia členovia rady nadpolovičnou väčšinou hlasov prítomných členov Rady školy. (3) Predsedu Rady školy rada odvolá, ak a) bol právoplatne odsúdený za úmyselný trestný čin, b) koná v rozpore ustanoveniami zákona č. 596/2003 Z. z. alebo Štatútom Rady školy. (4) Predsedu Rady školy môže Rada školy odvolať, ak a) nie je schopný podľa lekárskeho posudku zo zdravotných dôvodov vykonávať túto funkciu dlhšie ako šesť mesiacov, b) koná v rozpore s ustanoveniami zákona č. 596/2003 Z. z. alebo Štatútom Rady školy. (5) Rada školy je uznášaniaschopná (s výnimkou článku 3, ods. 3), ak je na jej zasadnutí prítomná nadpolovičná väčšina jej členov. (6) Na platné uznesenie Rady školy (okrem článku 3, ods. 3) je potrebný nadpolovičný počet hlasov prítomných členov. (7) Rada školy sa schádza podľa potreby, najmenej však štyrikrát ročne. (8) Nová Rada školy musí byť zvolená najneskôr do desiatich dní pred skončením funkčného obdobia starej Rady školy. (9) Zasadnutie Rady školy je verejné, ak dvojtretinovou väčšinou hlasov všetkých členov nerozhodne inak. (10) Zmeny v Štatúte Rady školy je možné vykonať formou dodatku na zasadnutí Rady školy, na odsúhlasenie ktorého je potrebný nadpolovičný počet hlasov členov Rady školy. Čl. 7 Práva a povinnosti členov Rady školy (1) Člen má právo a) voliť a byť volený, b) navrhovať kandidátov na funkciu predsedu Rady školy,
5 c) byť informovaný o všetkých skutočnostiach, ktoré sú predmetom rokovania Rady školy a slobodne sa k nim vyjadrovať, d) hlasovať ku všetkým uzneseniam Rady školy, e) predkladať na rokovanie Rady školy vlastné námety, prípadne materiály. (2) Člen Rady školy je povinný zúčastňovať sa jej zasadnutí. Neúčasť na troch po sebe nasledujúcich zasadnutiach sa hodnotí ako nezáujem o výkon funkcie a neplnenie povinností člena Rady školy podľa tohto štatútu. (3) Člen Rady školy je povinný zabezpečiť ochranu osobných údajov chránených všeobecne záväznými právnymi predpismi. Čl. 8 Povinnosti predsedu Rady školy (1) Predseda Rady školy je štatutárnym orgánom, ktorý riadi činnosť Rady školy a koná v jej mene. Rozhoduje o všetkých záležitostiach Rady školy, ak nie sú zákonom, štatútom vyhradené do pôsobnosti iných orgánov. (2) Za predsedu Rady školy môže byť zvolená fyzická osoba, ktorá je spôsobilá na právne úkony a je bezúhonná. (3) Predseda Rady školy predkladá rade návrh Štatútu Rady školy na schválenie (4) Predseda Rady školy zvoláva, pripravuje a riadi schôdze Rady školy. (5) Predseda Rady školy zvoláva radu najneskôr do 15 dní, ak o to požiada tretina členov Rady školy, riaditeľ školy alebo zriaďovateľ školy. Ak tak neurobí, Radu školy zvolá a predsedá jej podpredseda. (6) Uznesenie Rady školy alebo jej štatút môže obmedziť právo predsedu Rady školy konať v jej mene; toto obmedzenie však nie je účinné voči tretím osobám, ak tieto osoby o tejto skutočnosti nevedeli alebo nemohli vedieť. (7) Predseda Rady školy vypracuje výročnú správu v termíne určenom Radou školy, najneskôr do 31. marca nasledujúceho roka. (8) Výročná správa obsahuje a) prehľad činností vykonávaných v kalendárnom roku, b) zmeny a nové zloženie Rady školy, ku ktorým došlo v priebehu roka, c) ďalšie údaje určené Radou školy. (9) Výročná správa je pre verejnosť prístupná v sídle Rady školy.
6 Čl. 9 Vzťahy Rady školy k orgánom miestnej štátnej správy (1) Predseda Rady školy informuje riaditeľa školy o pláne zasadnutí na príslušný kalendárny rok. (2) Riaditeľ školy v súlade s plánom zasadaní predkladá Rade školy príslušné materiály, a to spravidla v písomnej forme a v požadovanom množstve. (3) Návrh na vymenovanie riaditeľa podáva Rada školy na základe výberového konania najneskôr do dvoch mesiacov od jeho vyhlásenia zriaďovateľovi školy. Čl. 10 Finančné zabezpečenie Rady školy (1) Rada školy zabezpečuje svoju činnosť v súlade s 10 Vyhlášky Ministerstva školstva SR č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení. (2) Rada školy nemá vlastný majetok. Čl. 11 Záverečné ustanovenia (1) Tento štatút bol prerokovaný a schválený na zasadnutí Rady školy dňa a od tohto dňa nadobúda aj účinnosť. V Bratislave predseda Rady školy
Štatút Žiackej školskej rady pri Pedagogickej a sociálnej akadémii v Turčianskych Tepliciach. Preambula
Štatút Žiackej školskej rady pri Pedagogickej a sociálnej akadémii v Turčianskych Tepliciach Preambula V zmysle ustanovenia 26 zákona NR SR č. 596/2003 Z.z. o štátnej správe v školstve a školskej samospráve